NÁVRH
UZNESENIE VLÁDY SLOVENSKEJ REPUBLIKY
č. 
z 

k správe z kontroly efektívnosti prenájmu nehnuteľností a/alebo ich častí, ktoré sú v správe ústredných orgánov štátnej správy a organizácií v ich pôsobnosti, podnikateľským subjektom
(RO a PO u ÚOŠS) 

Číslo materiálu: |
Predkladateľ: | vedúci Úradu vlády
 
Vláda
A. schvaľuje
A.1 	správu z kontroly efektívnosti prenájmu nehnuteľností a/alebo ich častí, ktoré sú v správe ústredných orgánov štátnej správy a organizácií v ich pôsobnosti, podnikateľským subjektom (RO a PO u ÚOŠS) - ďalej len „správa“

B. ukladá
ministrom
predsedom ostatných ústredných orgánov štátnej správy SR
vedúcemu Úradu vlády SR

B.1	zabezpečiť vypracovanie informácií o nájomných zmluvách za rok 2001 ústrednými orgánmi štátnej správy, ako aj rozpočtovými a príspevkovými organizáciami v pôsobnosti ústredných orgánov štátnej správy podľa štruktúry uvedenej v Prílohe č. 6 tejto správy
	do 20.5.2002 
B.2	zabezpečiť zverejnenie informácií o nájomných zmluvách za rok 2001 ústrednými orgánmi štátnej správy, ako aj rozpočtovými a príspevkovými organizáciami v pôsobnosti ústredných orgánov štátnej správy na internetovej stránke  ústredného orgánu štátnej správy a internetovej stránke rozpočtových organizácií alebo príspevkových organizácií v ich pôsobnosti
	do 31.5.2002
B.3	zabezpečiť vypracovanie informácií o nájomných zmluvách uzatvorených ústrednými orgánmi štátnej správy, ako aj rozpočtovými a príspevkovými organizáciami v pôsobnosti ústredných orgánov štátnej správy podľa štruktúry uvedenej v Prílohe č. 7 správy

do 20.5.2002 (za 1. štvrťrok 2002) a vždy štvrťročne do 20 dní po ukončení štvrťroka v nasledujúcom období

B.4 	zabezpečiť zverejňovanie informácií o uzatvorených nájomných zmluvách ústredných orgánov štátnej správy, ako aj rozpočtových organizácií a príspevkových organizácií v ich pôsobnosti na internetovej stránke ústredného orgánu štátnej správy a internetovej stránke rozpočtových organizácií alebo príspevkových organizácií v ich pôsobnosti
	do 31.5.2002 (za 1.štvrťrok 2002) a vždy štvrťročne do 31 dní po ukončení štvrťroka     v nasledujúcom období 
B.5	zabezpečiť výkon kontrol zameraných na kontrolu uzatváraných zmlúv na prenájom nehnuteľného majetku štátu s dôrazom na efektívnosť a hospodárnosť pri nakladaní s majetkom štátu (v súlade s poslaním organizácie)
	od 15.4.2002 a priebežne

ministrovi financií

B.6	predložiť na rokovanie vlády návrh novely zákona č. 278/1993 Z. z. o správe majetku štátu, ktorá bude upravovať postup pri nakladaní s prebytočným alebo dočasne prebytočným nehnuteľným majetkom štátu 

	legislatívny zámer -  apríl 2002 
	paragrafované znenie zákona - september 2002

Vykonajú : 	ministri 
		predsedovia ostatných ústredných orgánov štátnej správy
vedúci Úradu vlády SR